EDISI TAHUN 2022 / UNIT INTEGRITI JABATAN PENJARA MALAYSIA
Assalamualaikum warahmatullahi wabarakatuh, sejahtera dan Salam Integriti. selamat Alhamdulillah. Bersyukur ke hadrat Allah S.W.T. kerana dengan limpah dan rahmatnya, maka E-Buletin Integriti Edisi Tahun 2022 berjaya diterbitkan oleh Unit Integriti, Jabatan Penjara Malaysia. Saya merakamkan ucapan setinggi-tinggi tahniah dan syabas kepada Unit Integriti yang telah berusaha untuk menerbitkan buletin yang mempunyai pengisian yang bermanfaat lagi kreatif dan inovatif dalam usaha membudayakan Integriti dikalangan penjawat awam khususnya kakitangan di Jabatan ini. Dalam konteks pengurusan dan tadbir urus yang baik, pemerkasaan amalan integriti memerlukan kefahaman dan kesedaran yang tinggi dan pengabaiannya akan membawa natijah yang tidak baik bukan sahaja kepada diri sendiri dan keluarga bahkan juga kepada organisasi itu sendiri. Budaya Integriti dapat disemai dan dimantapkan melalui peringatan dan pengajaran bahawa tugas itu adalah amanah yang telah dipertanggungjawabkan. Tindak-tanduk seseorang individu itu sentiasa dipantau dan penyaksian oleh Allah S.W.T. tidak kira batasan waktu dan tempat. Di samping itu, hubungan silaturrahim dan kerjasama di kalangan warga Jabatan hendaklah diterapkan supaya kita sentiasa mengamalkan sikap toleransi dan mengambil berat antara satu sama lain. Saya mengambil kesempatan ini sekali lagi untuk merakamkan ucapan terima kasih kepada pihak pengurusan tertinggi serta warga Jabatan keseluruhannya yang telah berusaha bersama-sama dalam memartabatkan dan memperkukuhkan nilai-nilai Integriti yang baik dan berharap melalui penerbitan e-buletin ini dapat memperingatkan dan menghindarkan kita dari segala perlakuan jenayah, penyelewengan dan salahguna kuasa. Akhir kata, saya berharap dengan pelbagai usaha yang telah dan akan dilaksanakan oleh Unit Integriti, Jabatan Penjara Malaysia, tahap integriti di kalangan kakitangan dapat dipertingkatkan seiring dengan hasrat Jabatan untuk menjadi sebuah Organisasi Berprestasi Tinggi. Sekian, terima kasih. PKK RAJA NAZRIL AZMAN BIN RAJA AZAM ISKANDAR Pengarah Unit Integriti Ibu Pejabat Penjara Malaysia
JANGAN TAKUT UNTUK BERCINTA LAGI............ Umpama siang digandingkan dengan malam, pasang dan surut, bulan dan bintang semuanya saling melengkapi antara satu sama lain. Tidak lebih dan tidak kurang, perasaan cinta tetap hadir dalam diri setiap individu. Cuma yang berbeza niat dan tujuan bercinta itu sahaja. Bercinta dengan wang dan harta kita akan lupakan sentiasa mencarinya segalanya, bercinta dengan masa kita akan sentiasa mengejarnya dan lupa segalanya, bercinta dengan masa depan berusaha kita menggapainya dan lupa semuanya tetapi bercinta dengan Allah, hanya ingat Dia, kita akan dapat segalanya. dan akan sentiasa Jangan takut untuk bercinta lagi..... Sayangi diri, budayakan integriti, jaga jati diri, bersihkan hati....Jom, kita belajar cara mengatasi masalah takut bercinta lagi dengan kekasih yang terkadang kita kerap terlupa..Mr. Integriti Jangan samakan semua orang..... Semua individu mempunyai limitasi dan had mereka sendiri. Tidak semua bertuah kerana ada yang dididik dalam persekitaran hidup yang mewah, tetapi ada juga yang tertinggal dalam kepompong kesusahan. Seketika dalam perjalanan hidup ini, kerap kali kita memasang impian dan cita-cita yang sukar digapai sehingga memaksa hati agar terus-menerus tidak berpuas hati dengan apa yang telah kita ada sekarang. Tanpa memikirkan sama ada jalan itu jalan lurus atau jalan singkat, kita berusaha mencari setiap percikan semangat agar semua dapat dicapai sehinggakan mencapai sesuatu yang tidak pernah kita fikirkan, ianya dianggap bonus.
"kalau dia boleh, takkan aku tak kita boleh" membuatkan menjual harga diri dan jati diri agar duduknya sama rendah dan dengan berdirinya sama tinggi dengan redah ternama. Kita yang ada, yang semua merampas yang sesuatu bukan hak dan membunuh integriti dalam diri dan hati. Kita mengganggap semua orang adalah sama, jika bukan kita yang mengejarnya dahulu pasti ada orang lain juga yang akan melakukan perkara sama. Jadi, mengapa orang itu bukan aku yang terdahulu melakukannya? Dalam situasi ini, jangan sesekali sentiasa memandang kehidupan mereka yang lebih tinggi, tetapi berilah tumpuan yang sepenuhnya terhadap apa yang telah kita miliki pada hari ini. Berusaha sebaiknya untuk membuatkan diri kita sentiasa istimewa. yang kaya had Cintailah dan hargailah semua perkara yang telah dipinjamkan dengan sebaik-baiknya. Singkirkan kritikan dalaman anda..... Ego dan perasaan rendah diri, saling dua perasaan diri di berlumba seseorang. Terkadang kita terasa malu sendiri, dibelenggu dengan perkara- perkara negatif, sentiasa berfikir perkara yang buruk sehinggakan sangat mengambil berat akan pandangan orang di sekeliling. kita Walhal sebenarnya yang merencanakan kritikan dalam diri. Terkadang ego selangit puncak menyebabkan pandangan orang sekeliling mati dan tidak penting selagi mana hidup kita tidak mengganggu orang lain. Maka perasaan bahawa diri kita sentiasa betul akhirnya menyebabkan hubungan dan kehidupan kita juga diselubungi toksik. Apabila keyakinan diri kita sangat rendah, sangat mudah untuk merasakan bahawa diri ini sangat bergantung dengan orang lain. Justeru, sangat mudahlah kita dipergunakan oleh tangan-tangan yang salah. Tetapi apabila ego kita sangat meninggi, tanpa kita sedar kita sebenarnya menjadikan diri kita mangsa yang akan dibiarkan hanyut oleh orang di sekeliling. Tanpa kita sedar juga, langkah menuju jurang akan semakin laju. Jauhi pemikiran negatif dan sifat seperti itu. Cubalah untuk membuat suasana kehidupan kita menjadi lebih seimbang, positif dan berbicara akan perkara yang yang dalam dengan diri pemikiran
menenangkan dan berada di dalam kawalan kita. Komunikasi yang baik adalah salah satu kunci kejayaan. Cintailah setiap sifat baik yang ada pada diri kita dan diri orang lain. Hadapi ketakutan mula bercinta lagi...... Apabila kita tidak takut, kita akan berasa bahawa semua perkara adalah terkawal, tetapi apabila kita takut, kita akan tiada perasaan sangat mudah berada pada zon selesa untuk jangka masa yang lebih lama. Di awal perkenalan kita dengan pekerjaan, ramai yang memasang niat untuk mengubah penyakit integriti dalam perkhidmatan awam. Sanggup juga ditempatkan sehingga ke Sabah dan Sarawak. Namun, apabila selesa berada di dalam kelompok sedia ada kita mula lupa niat awal yang telah dipasang. Tak salah untuk kita bercinta lagi..bercinta dengan niat asal sewaktu mula-mula kita memasuki alam pekerjaan. Masih belum terlambat untuk rujuk dengan perasaan cinta tersebut kerana kita tidak pernah menceraikannya, cuma sedikit terlupa dan alpa. Hadapilah semua perasaan takut itu sendiri, takut dipulaukan atau disingkirkan kerana berbuat baik, takut untuk membawa perubahan positif dalam diri dan tempat kerja atau takut menghadapi cemuhan kerana telah berubah menjadi baik. Cintailah perkara- perkara yang positif. Buka peluang...... Memang mengecewakan apabila kita sedar bahawa kita tersasar jauh, dikenakan tindakan akibat langkah kita yang salah, namun ia bukan bermaksud kita perlu menutup semua ruang untuk melakukan perubahan dan peluang baharu yang akan datang. Tindakan begitu hanya akan merosakkan diri sendiri dan lebih buruk akan menjadikan diri sendiri mengalami kemurungan. Buka minda, buka hati untuk terima perkara mendatang, untuk bina hubungan yang lebih baik dan jadikan semua perkara yang telah
berlaku itu sebagai suatu pengalaman berbeza yang mencorakkan perjalanan hidup kita. Berusahalah mencari perubahan yang diimpikan. Cintailah perjalanan hidup kita seadanya. Cintailah dan budayakanlah hidup berintegriti agar perjalanan kita di sepanjang perkhidmatan dan selepas meninggalkan perkhidmatan adalah tenang dan hanya perkara baik-baik sahaja yang akan dikenang kelak. Olahan Oleh : Noor Jumaaton binti Razikin
AIRFORCE THE MOVIE: SELAGI BERNYAWA (2022) Filem Airforce The Movie: Selagi Bernyawa merupakan sebuah filem yang diarahkan oleh Zulkarnain Azhar dan Frank See. ketenteraan Filem menonjolkan kehebatan Tentera Udara DiRaja Malaysia (TUDM) yang berpaksikan kepada semangat patriotik dan kesetiakawanan bagi melaksanakan misi yang telah diamanahkan. Filem ini mengisahkan Pasukan Khas Udara (PASKAU) yang bergelutuntuk keluar dari negara Namburi yang sedang bergolak dilanda perang. Ianya menjadi perjalanan yang mencabar, jauh dan menuntut pengorbanan nyawa seiring dengan prinsip Bernyawa". Plot filem ini jelas daripada mula sehingga akhir, tiada imbauan semula (flashback) yang keterlaluan yang boleh menyebabkan kekeliruan. ini bertemakan aksi "Selagi Filem Air Force The Movie: Selagi Bernyawa telah berjaya mengutip RM8 juta selepas empat hari ditayangkan secara serentak di seluruh pawagam di Malaysia, Singapura dan Brunei sejak 25 Ogos yang lalu. Paling menarik ini, disertakan sejarah di penghujung kejayaan TUDM dalam beberapa operasi khas yang tahu dan sedar rakyat tidak tentangnya. filem ramai Trivia Airforce The Movie: (i) proses draf dan mendapatkan kelulusan TUDM sahaja mencecah sehingga 19 kali dan filem ini mengambil masa sehingga empat tahun untuk disiapkan; (ii) penonjolan aset-aset utama TUDM seperti pesawat superioriti Sukhoi
SU-30MKM, pesawat pengangkut Airbus A-400M dan helikopter EC725 dalam filem berkenaan; (iii) TUDM berjaya memaparkan kisah pasukan yang lain 'di darat' seperti pasukan komando (PASKAU), pasukan kejuruteraan dan yang lain-lain, tidaklah hanya fokus kepada juruterbang semata-mata; dan (iv) beberapa lokasi filem rupanya di lapang sasar ATM sendiri dekat Kota Belud, Sabah. Menonton filem ini sedikit sebanyak dapat meningkatkan semangat patriotisme di kalangan rakyat Malaysia kerana filem ini menonjolkan prinsip yang dipegang pasukan PASKAU dalam melaksanakan tugas yang diamanahkan dengan jujur, ikhlas dan keluhuran dalam semua arahan sehingga dapat menyelesaikan misi yang telah ditetapkan. Bertepatan dengan filem ini juga, sesorang pegawai penjara perlu memegang dengan erat prinsip-prinsip kod etika pegawai penjara seperti berikut: Kesimpulannya, setiap dari kita mempunyai peranan yang perlu dilaksanakan bagi menjayakan visi dan misi Jabatan Penjara Malaysia. Walau apapun bidang tugasan yang telah diarahkan, laksanakanlah tugas yang digalas dengan penuh tanggungjawab, cekap, jujur dan berintegriti. Disediakan oleh: Mohamad Hafiz bin A. Hamid
TAJUK: KITAB AR-RAHIQ AL-MAKHTUM (Sirah Nabi Muhammad Shallallahu Alaihi Wasallam - Perjalanan Hidup Luar Biasa) Bismillahirrahmanirrahim Jika ditanya siapakah pemimpin dalam dunia ini yang cara tidurnya sekalipun mahu diikuti? Justeru, jawapannya hanyalah Baginda Nabi Muhammad Shallallahu Alaihi Wasallam. Penutup bagi sekalian Nabi. Bayangkan betapa agungnya Nabi Muhammad Shallallahu Alaihi Wasallam sehingga setiap tingkah laku baginda tidak kira percakapan mahupun perbuatan seboleh-bolehnya mahu diikuti oleh kita umatnya. Dari bangun tidur hingga tidur kembali ada tatacara atau Sunnah untuk kita teladani. Kita sebagai umatnya perlu berusaha menzahirkan cinta kita kepada Baginda dengan melaksanakan serta mengikuti sunnah Baginda sedaya upaya kita kerana natijahnya Allah akan mencintai kita dan mengampunkan dosa-dosa kita. Ini bertepatan dengan firman Allah Subhanahu Wata'ala di dalam surah Ali Imran ayat 31: (Katakanlah (Muhammad), "Jika kamu mencintai Allah, ikutilah aku, niscaya Allah mencintaimu dan mengampuni dosa-dosamu." Allah Maha Pengampun, Maha Penyayang.) Mencintai Nabi Muhammad Shallallahu Alaihi Wasallam adalah WAJIB bagi setiap individu muslim. Ini kerana melalui Bagindalah kita mengenal agama Islam yakni satu-satunya agama yang diredhai oleh Allah Subhanahu Wata'ala. Abu Talib sangat cinta dan sering membela Nabi, namun tidak mengikuti ajaran Nabi. Begitu juga Abu Lahab yang begitu gembira dengan kelahiran Nabi tetapi tidak ikut malah menentang ajaran Nabi. "Penamatnya" kedua-dua mereka ke neraka. Ambillah semangat cinta persis Abu Bakar As-Shiddiq yang mana mencintai, mengikuti malah menyambung perjuangan Nabi Shallallahu Alaihi Wasallam. Bahkan beliau sendiri telah dijamin syurga.
Dalam perkongsian bedah buku kali ini, Unit Integriti ingin mengajak pembaca untuk bersama-sama mengambil peluang dan ruang waktu serta umur yang masih dipinjamkan Allah ini bagi mengenali secara lebih mendalam tentang perjalanan hidup insan yang paling mulia yang pernah diciptakan iaitu Baginda Nabi Muhammad Shallallahu Alaihi Wasallam. Buku yang dimaksudkan adalah Buku Ar-Rahiq Al-Makhtum. Mengapa buku ini dipilih? Secara ringkasnya, buku ini terhasil daripada kajian Sheikh Safiyyurrahman al-Mubarakpuri terhadap sirah Nabi Muhammad Shallallahu Alaihi Wasallam. Kajian dibuat secara terperinci bermula dari latar belakang masyarakat Arab, keturunan Baginda hinggalah sampai wafatnya Baginda Shallallahu Alaihi Wasallam. Ia dikisahkan mengikut kronologi dan diriwayatkan dari sumber-sumber yang dipercayai. Kajian ini telah dinobatkan sebagai kajian terbaik penulisan sirah Nabi Muhammad Shallallahu Alaihi Wasallam pada tahun 1979. Ia telah diumumkan oleh Rabitah Al-'Alam Al-Islami di Makkah dan disambut dengan gilang-gemilang. Kitab Ar- Rahiq Al-Makhtum telah diterjemahkan ke dalam pelbagai Bahasa dan disebarkan ke seluruh dunia muslim lantaran mutu kajiannya yang dipercayai dapat memberikan manfaat yang banyak kepada umat Islam. Berkata Dr. Abdullah Umar Nasif, Mantan Setiausaha Agung Kesatuan Alam Islami: "Di dalam sirah terdapat cara untuk membaiki manusia serta mengetahui jalan kejayaan. Ia adalah jalan ilmiah bagi menterjemahkan kitabullah secara praktikal dan akhlak - sehingga seorang mukmin mahu berhukum dengan syariat Allah dan berhukum kepadanya di dalam setiap keadaan."
Bermulanya tahu adalah dengan membaca, daripada membaca kita mendapat kefahaman dan daripada faham kita mampu untuk beramal, Insya Allah. Sungguh! Rasulullah Shallallahu Alaihi Wasallam merupakan qudwah hasanah kepada seluruh umatnya. (Sungguh, telah ada pada (diri) Rasulullah itu suri teladan yang baik bagimu (yaitu) bagi orang yang mengharap (rahmat) Allah dan (kedatangan) hari Kiamat dan yang banyak mengingat Allah) Surah Al-Ahzab:21 Disediakan oleh: IP Muhammad Helmi bin Abu Bakar
TOKOH ILMUAN MATEMATIK DAN AHLI FIZIK : STEPHEN WILLIAM HAWKING Stephen Hawking dilahirkan di Oxford, England, pada 8 Januari 1942 (tepat 300 tahun selepas kematian Galileo) kepada pasangan Frank dan Isobel Hawking. Beliau mempunyai dua orang adik perempuan, Philippa dan Mary, seorang adik angkat, Edward. Hawking menonjolkan dan bakatnya terhadap matematik dan fizik sejak masa kecil lagi. Ketika beliau berumur 11 tahun, Hawking bersekolah di Sekolah St Albans, Hertfordshire yang berhampiran dengan London. Hawking kemudian menyambung pelajaran di Kolej Universiti Oxford, untuk belajar aliran matematik, tetapi memandangkan aliran tersebut tiada, beliau belajar aliran fizik sebagai ganti. Pada awalnya, ayahnya lebih suka Hawking belajar perubatan, lalu beliau mengambil ijazah kedoktoran di Dewan Trinity. 'fellow' Hawking dipilih sebagai Persatuan Diraja yang termuda pada tahun 1974, dan dikurniakan gelaran Komander Golongan yang dianugerahi Darjah Empayar British pada tahun 1982, serta gelaran Teman Mulia pada tahun 1989. Beliau seorang ahli fizik yang amat dihormati, dengan banyak karyanya diiktiraf oleh Persatuan Antarabangsa Fizik Semula Jadi serta Persatuan Fizik-Astronomi Amerika Amherst. Walaupun mengalami hilang upaya yang teruk, akibat sklerosis lateral amiotrofik yang merupakan sejenis penyakit neuron motor yang biasa dirujuk sebagai "Penyakit Lou Gehrig" di Amerika Syarikat, Hawking masih giat dalam dan bidang kehidupan Penyakit awam. Hawking memaksanya membuat perhitungan yang panjang dan rumit (ALS) fizik, penulisan,
dengan hanya menggunakan otaknya. Ketika Hawking masih muda, beliau merupakan seorang pemuda yang kuat, tangkas, dan suka menunggang kuda. Di Oxford, beliau mengetuai pasukan pendayung yang pada hemat beliau dapat membantu menghilangkan kebosanannya di universiti. Gejala- gejala gangguan fizikal muncul buat pertama Hawking mendaftarkan diri di Cambridge. Diagnosis penyakit itu muncul apabila Hawking berumur 21 tahun, iaitu tidak lama sebelum perkahwinannya yang pertama. Doktor-doktor yang merawatnya mengatakan bahawa beliau tidak akan hidup melebihi 2 atau 3 tahun. Hawking meninggal dunia di rumahnya di Cambridge pada 14 Mac 2018. Keluarga Hawking tidak memaklumkan sebab kematiannya. kali ketika Hawking mengambil alih tanggungjawab dalam menyelesaikan banyak daripada paradoks-paradoks kerelatifan melalui pembinaan teori tentang kewujudan objek-objek yang mempunyai jisim yang terlalu tinggi dan ruang sifar dengan graviti yang terlalu kuat sehingga semua cahaya diserap dan tidak dapat dilihat. Selain daripada kerja akademiknya, Hawking mempercayai bahawa setiap orang harus memahami konsep-konsep itu dan beliau menulis sebuah siri buku sains yang popular. Buku pertamanya, "A Brief History of Time" diterbitkan pada 1 April 1988, dan dipadankan untuk filem dokumentari tentang kehidupan beliau pada tahun 1991. Tanpa dijangka, buku itu menjadi buku terlaris, dan kemudian diikuti oleh "The Universe in a Nutshell" (2001). Kedua-dua buku tersebut sangat popular di seluruh dunia. Kesimpulannya, walaupun banyak kelemahan dalam diri kita, jangan jadikan kelemahan itu sebagai halangan untuk kita mencapai suatu kejayaan dalam kehidupan, malahan kita harus menerima kelemahan itu untuk memperbaiki atau menjadikan ianya sebagai salah satu kekuatan pada masa hadapan. Di mana dalam cerita tokoh Stephen William Hawking beliau mempunyai penyakit sklerosis lateral amiotrofik (ALS) yang hanya bertahan untuk hidup dalam jangka masa yang pendek, akan tetapi dengan semangat beliau tetap meneruskan kehidupan yang lebih panjang seterusnya dapat menyangkal jangkaan pakar perubatan. Disediakan oleh: Kpl. Alias bin Baharudin
TANGGUNGJAWAB SESAMA INSAN Mahu suami sayang? Mahu isteri hormat? Mahu anak-anak taat? Mahu kakitangan patuh? Mahu majikan prihatin? Kita sering mengharapkan manusia di sekeliling kita menjalankan tanggungjawab mereka dengan baik. Kita selalu demand manusia di sekeliling kita agar tidak mengecewakan kita. Apakah tipsnya agar tercapai semua keinginan di atas? Jawapannya adalah, tunaikan dahulu tanggungjawab dan tugas yang Allah amanahkan kepada kita dengan baik. Jika kita mahu suami penuhi tanggungjawab sepenuh hatinya.. Jika kita mahu isteri hormati kita sebagai suami tanpa syarat.. Jika kita mahu anak-anak taat pada kita walau di manapun mereka berada.. Jika kita mahu kakitangan kita patuh pada SOP, tugas dan peraturan dengan penuh integriti.. Jika kita berharap majikan prihatin pada diri kita.. sekali Maka TERLEBIH DAHULU menjalankan tugas kita sebagai manusia dengan sebaik mungkin.. pertama perlulah kita Sebagai contoh..Abu diambil bekerja oleh Ali. Ali tawarkan gaji RM2,000 kepada Abu dengan syarat siapkan 5 tugasan dalam tempoh 30 hari. Abu terima tawaran tersebut. Namun Abu hanya siapkan 2 tugasan sahaja. Jika anda di tempat Ali, adakah anda akan membayar RM2,000 juga?
Bayangkan pula diri kita. Allah mencipta kita dan hantar kita ke dunia ini dengan tugas-tugas tertentu dan Allah janjikan syurga sebagai ganjaran. Bukan sekadar syurga, bahkan Allah tawarkan kejayaan dan kebahagiaan di dunia tugasan jika kita menjalankan dengan cemerlang. Subhanallah. Bayangkan jika kita gagal menjalankan tugasan ini, di manakah tempat kita nanti? Layakkah kita mendapat ganjaran syurga? Layakkah kita mendapat kejayaan dan yang Allah kebahagiaan di dunia tawarkan? Sekarang, jom kita lihat apakah tugas yang Allah amanahkan kepada kita di muka bumi ini. Surah Adz-Dzariyat 51:56 اَم َو تْقَل َخ نِجْلٱ َسنِ ْلْٱ َو لِّإ ِنو د ب ْعَيِل Dan (ingatlah) Aku tidak menciptakan jin dan manusia mereka melainkan menyembah dan beribadat kepadaKu. untuk Pada perkataan ِنو د ب ْعَيِل, huruf ل di sini berfungsi membawa maksud TUJUAN. Maka dalam ayat ini Allah sedang memberitahu kita bahawa tugas kita di dunia adalah bagi TUJUAN ibadah. Maka inilah TUGAS utama kita. Atas tujuan inilah kita dihantar bertugas ke dunia. Berapa puluh tahun sudah kita hidup? Berapa banyak hutang masa kita kepada Allah? 24 jam kita pinjam masa daripada Allah TANPA GAGAL setiap hari. Adakah kita memanfaatkan 24jam yang kita pinjam ini untuk menjalankan tugas kita sungguh-sungguh kepada Allah yang meminjamkan masa? Jika tidak, jemput lihat semula kehidupan kita. Bagaimana sifat dan sikap orang sekeliling terhadap kita, itulah gambaran diri kita dalam menjalankan tugas sebagai hamba kepada Allah. Jika kita gagal cemerlang dalam menjalankan tugas kita untuk beribadah kepada Allah, begitulah juga gagalnya orang sekeliling dalam menjalankan tanggungjawab mereka kepada kita.
Apa perasaan kita jika kita memberi pinjam RM24,000 kepada sahabat kita untuk 1 tujuan. Namun kita dapat tahu, beliau menggunakannya untuk tidak berfaedah. Jika kita marah, geram, kecewa.. Maka janganlah kita lakukan perkara yang sama pada Allah.. terlalu dalam banyak kehidupan kita. Kerana itulah cerminan diri kita yang selama ini lalai daripada menjalankan tugas dengan cemerlang kepada Allah. Jangan hairan masalah tanggungjawab dan bersungguh-sungguh. laksanakanlah sekeliling bersungguh- sungguh terhadap kita, maka penuhilah tugas Mahu orang bertanggungjawab kita kepada Allah dengan Pasti Allah jaga yang lain-lain untuk kita ♥️♥️♥️ Olahan oleh : Nor Akmawati binti Abdullah
TIPS UNTUK MUDAH BERASA SYUKUR Siapa yang tidak bersyukur dengan benda yang sedikit, dia juga tidak akan bersyukur dengan benda yang banyak. Siapa yang tidak mensyukuri manusia, bererti dia tidak mensyukuri Allah. Memperkatakan nikmat Allah adalah tanda syukur dan mengabaikannya adalah kufur. telinga yang dapat mendengar, mata yang boleh berkelip, oksigen yang dapat disedut, perut yang masih boleh menghadam makanan, kaki yang masih boleh berjalan. Semuanya perkara remeh yang selalunya terlepas pandang untuk disyukuri. Renungkan, fikirkan dan bandingkan dengan orang yang lebih susah dari kita. Hendaklah sentiasa mengucapkan terima kasih kepada sesama manusia dan Allah kerana orang yang bersyukur akan merasa bahagia. juga TIPS KESIHATAN Minum air pada waktunya dapat memaksimumkan keberkesanannya ke atas tubuh badan manusia. Satu gelas air setelah bangun dari tidur membantu mengaktifkan organ dalam. Satu gelas 30 minit sebelum dalam waktu gelas penghadaman makanan. Satu sebelum mandi membantu menurunkan tekanan darah. Satu gelas sebelum tidur mengelakkan strok atau serangan jantung. Kira-kira 90% daripada serangan jantung berlaku di awal pagi, risiko boleh dikurangkan jika minum segelas dua air sebelum tidur. makan membantu
TIPS MURAH REZEKI Aliran harta umpama air yang mengalir, selagi air mengalir, selagi itulah ia bersih dan jernih. Jika ia bertakung, ia akan kotor, berkeladak dan akhirnya tersekat. Justeru mari sama-sama kita alirkan harta dengan mengeluarkan zakat, bersedekah dan berjihad ke jalan Allah. Insya-Allah dengan cara itu lebih banyak air (harta) akan mengalir dalan kehidupan kita... TIPS PENGURUSAN MASA DENGAN BERKESAN Pengurusan masa melibatkan penggunaan kaedah atau teknik untuk merancang dan menjadualkan masa dengan sesuai dan tepat. Teknik tersebut bertujuan untuk meningkatkan keberkesanan penggunaan masa anda. Pengurusan masa amat penting bagi membantu individu mengurus dan mengendalikan masa dengan bijak dan bertanggungjawab. Seseorang perlu mengikut matlamat tetapkan keutamaan, rancang jadual harian. tetapkan had masa bagi setiap melengah- aktiviti, lengahkan kerja, kekalkan rutin harian menjadikan pengurusan masa itu menjadi lebih berkesan. Firkirkanlah..MASA ITU EMAS. jangan bagi Disediakan oleh : Hasnida binti Hamzah
JOM Istighfar : ASTAGHFIRULLAH. Mudah Sahaja, DI Mana - Mana, Bila - Bila Masa. Disediakan oleh: Sjn. Rafizah binti Mohamed Hashim
Disediakan oleh : KIP Norazizin binti Mt. Jinin
KURSUS PEMANTAPAN INTEGRITI DAN PENGUKUHAN KERJA BERPASUKAN (TEAM BUILDING) JABATAN PENJARA MALAYSIA PADA 27 HINGGA 29 SEPTEMBER 2022 (SELASA HINGGA KHAMIS) DI AKADEMI BOMBA DAN PENYELAMAT MALAYSIA WILAYAH TENGAH, KUALA KUBU BHARU, SELANGOR Satu kursus pemantapan integriti dan pengukuhan kerja berpasukan (team building) Jabatan Penjara Malaysia telah berjaya diadakan melibatkan seramai 27 orang peserta yang terpilih. Kursus ini merupakan perintis kepada siri-siri pemantapan integriti yang akan dilaksanakan oleh Unit Integriti pada masa akan datang. Antara objektif pelaksanaan kursus ini adalah: Meningkatkan moral kakitangan dan kepuasan bekerja kerana mereka sama-sama diberi peluang menyelesaikan masalah-masalah melalui kerjasama yang dibentuk. Mewujudkan interaksi positif dalam kalangan kakitangan bagi membentuk semangat kerja secara kolaborasi. Mewujudkan perasaan bertanggungjawab kakitangan terhadap keputusan kumpulan. Menjana idea dalam kalangan kakitangan untuk penambahbaikan pengurusan dan perkhidmatan di Jabatan Penjara Malaysia. Membangunkan nilai yang berkaitan dengan moral, etika dan sikap yang positif serta kerohanian yang tinggi mengikut pegangan agama. Pelbagai aktiviti telah dilaksanakan secara indoor dan outdoor yang dikendalikan oleh fasilitator yang berpengalaman daripada Akademi Bomba dan Penyelamat Kuala Kubu Bharu, Selangor. Aktiviti-aktiviti tersebut dapat memupuk semangat kerjasama berpasukan disamping meningkatkan semangat kesetiakawanan di antara kakitangan yang hadir daripada pelbagai Institusi Penjara. Antara aktiviti-aktiviti yang dijalankan adalah: 1. B.A Gallery
2. Compass Marching & Treasure Hunt 3. Battleship 4. Magic Water
5. Impak Maksima Setiap pengakhiran aktiviti-aktiviti tersebut akan dibuat rumusan dan fasilitator akan menyampaikan teguran dan pedoman kepada peserta bagi membentuk jatidiri peserta-peserta. Peserta juga tidak kekok untuk memberikan pandangan dan maklum balas pada setiap aktiviti yang dijalankan. Kesimpulannya, program ini telah berjaya mencapai objektif pelaksanaannya dan para peserta amat berpuas hati.
KURSUS PEMANTAPAN INTEGRITI DAN PENGUKUHAN KERJA BERPASUKAN (TEAM BUILDING) JABATAN PENJARA MALAYSIA PADA 27 HINGGA 29 SEPTEMBER 2022 (SELASA HINGGA KHAMIS) DI AKADEMI BOMBA DAN PENYELAMAT MALAYSIA WILAYAH TENGAH, KUALA KUBU BHARU, SELANGOR Berikut adalah maklum balas yang diterima daripada peserta program tersebut:
Antara ulasan/ komen peserta: 1. Pengisian kursus perlu diperbanyakan contohnya, aktiviti luar yang lasak bagi membolehkan setiap peserta mengukur tahap keberanian dan semangat berpasukan yang tinggi, serta masa kursus dipanjangkan. 2. Harap dipanjangkan kursus ini dari 3 hari ke 5 hari. 3. Semoga kursus sebegini diteruskan lagi dan aktiviti perlu dipelbagai dengan akitiviti yang lebih mencabar. 4. Lebihkan jangka masa kursus dan kursus di luar kawasan penjara amat digalakkan. Kursus seumpama ini haruslah sentiasa diteruskan atau diadakan pada masa hadapan. Cadangan peserta kursus juga agar boleh melanjutkan waktu kursus ,serta gabungkan kehadiran kursus di antara pegawai dan kakitangan lain-lain pangkat untuk memantapkan lagi diri masing-masing. Disediakan oleh: Mohamad Hafiz bin A.Hamid
SIDANG REDAKSI PENAUNG PKK Raja Nazril Azman bin Raja Azam Iskandar PENASIHAT REDAKSI Pn. Noor Jumaaton binti Razikin EDITOR Pn. Noor Kidzah binti Abd. Basah PENGARANG En. Mohamad Hafiz bin A. Hamid KIP Norazizin binti Mt. Jinin IP Muhammad Helmi bin Abu Bakar Sjn. Rafizah binti Mohamed Hashim Kpl. Alias bin Baharudin Pn. Nor Akmawati binti Abdullah Cik Hasnida binti Hamzah Kami mengalu-alukan sebarang sumbangan karya bertemakan integriti (rencana, artikel, berita, cerpen, sajak dan lain-lain) untuk dikongsi bersama. Hantarkan karya anda ke integriti@prison.gov.my